Diari Oficial de la Generalitat Valenciana


Sumari del DOGV 9623, del 22-06-2023 (2023/7052)

Extracte de la Resolució de 12 de juny de 2023, de la vicerectora de Sostenibilitat, Cooperació i Vida Saludable de la Universitat de València, per la qual es convoquen les beques de residència d'estudiants de països en desenvolupament, per al curs 2023-2024.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9623

Data del DOGV
:   22-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7052


Data del document
:   13-06-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 12 de juny de 2023, de la vicerectora de Sostenibilitat, Cooperació i Vida Saludable de la Universitat de València, per la qual es convoquen les beques de residència d'estudiants de països en desenvolupament, per al curs 2023-2024. [2023/7052]  
BDNS (identif.): 703841.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/703841)  
  
Primer. Beneficiaris  
La convocatòria està dirigida a estudiants dels països en desenvolupament que apareixen en la llista arreplegada en el punt 3.1.a, que aspiren a formalitzar la matrícula en el curs 2023-2024 a la Universitat de València en les titulacions de grau o de màster oficial.  
  
Segon. Objecte  
La Universitat de València fa pública la convocatòria per a la concessió de huit (8) beques de residència per al Col·legi Major Rector Peset i per a la Residència Universitària Damià Bonet en règim de concurrència competitiva, segons la distribució per centres següent:  
- Col·legi Major Rector Peset: sis beques (6).  
- Residència Universitària Damià Bonet: dues beques (2).  
  
Tercer. Bases reguladores  
Les bases que regulen la concessió de beques de residència per al curs 2023-2024 figuren en l'annex I de la Resolució de 12 de juny de 2023, de la vicerectora de Sostenibilitat, Cooperació i Vida Saludable de la Universitat de València, per la qual es convoca les beques de residència d'estudiants de països en desenvolupament, per al curs 2023-2024.  
  
La convocatòria està publicada en la url:  
https://www.uv.es/cmrpeset/cas/archivos/BecasDesarrollo.pdf  
  
Quarta. Quantia  
El nombre d'ajudes es determina d'acord amb el crèdit disponible en el pressupost de la Universitat, codi unitat orgànica 2094941844, específica 08438045, per una quantitat de 39.300 €.  
  
Cinqué. Termini de presentació de sol·licituds  
El termini de presentació estarà comprés entre el 20 de juny de 2023 i el 17 de juliol de 2023 a les 14.00 hores.  
  
Sisé. Altres dades  
Les sol·licituds han de presentar-se degudament emplenades en el formulari que hi ha disponible en ENTREU, Seu electrònica de la Universitat de València (http://entreu.uv.es), o en qualsevol un altre registre previst a aquest efecte en l'article 16.4 de la Llei 39/2015 del procediment administratiu comú de les administracions públiques.  
  
València, 13 de juny de 2023. La rectora, p. d. (DOGV de 30.05.2022), la vicerectora de Sostenibilitat, Cooperació i Vida Saludable: María Pilar Serra Añó.